cyanic-selkie/wikianc huggingface dataset:
মডেল (চারুকলা)
আর্ট মডেল হচ্ছে এক ধরনের মডেল যারা আলোকচিত্রী, চিত্রশিল্পী, ভাস্কর, এবং চিত্রশিল্পের সাথে জড়িত অন্যান্য শিল্পীদের জন্য পোজ বা ভঙ্গিমা সরবরাহ করেন। আর্ট মডেলরা প্রায় সময়ই পারিশ্রমিক গ্রহণ করেন। কিছু ক্ষেত্রে তারা পেশাদারও বটে, যাঁরা বিভিন্ন রকম চিত্র বা পোর্ট্রেটের ক্ষেত্রে মনুষ্য মডেল হিসেবে কাজ করেন। এই পোজের ভঙ্গিমা হতে পারে সম্পূর্ণ বা আংশিক। চারুকলার শিক্ষানবিসদের জন্য মডেলদের প্রায়ই ব্যবহার করা হয়, তবে কিছু ক্ষেত্রে চিত্রশিল্পীরাও তাদের কাজের জন্য মডেল নিয়োগ দেন। যেসব স্থানে মডেল ব্যবহার হয় তার মধ্যে আছে, দেহাকৃতি অঙ্কন, ভাষ্কর্য তৈরি ও আলোকচিত্র গ্রহণ। এছাড়াও বাণিজ্যিকভাবে বিজ্ঞাপনের ক্ষেত্রেও মডেল ব্যবহার করা হয়।
পশ্চিমা চারুশিল্পের ইতিহাসে দেখা যায়, জীবিত মানুষের দেহাকৃতি অঙ্কন আঁকাআঁকি শিক্ষণ ও শৈলী বিকাশের একটি অন্যতম গুরুত্বপূর্ণ ও কার্যকর মাধ্যম। আর্ট স্কুল, শ্রেণীকক্ষ প্রভৃতি স্থানে, যেখানে উদ্দেশ্য আকার, বয়স, বর্ণভেদে মানুষের দেহাকৃতি অঙ্কণ শেখানো, সেসকল স্থানে একজন মনুষ্য মডেলের কোনো বিকল্প নেই। কিছুক্ষেত্রে একাধিক মডেল একসাথে বা অন্য কোনো প্রাণীর সাথে একসাথেও মডেলরা পোজ দিতে পারেন। সেটা হতে পারে বাস্তব বা কৃত্রিম পশ্চাৎপটে। সেই সাথে হতে পারে স্বাভাবিক বা কৃত্রিম আলোতে।
দেহাকৃতি অঙ্কনের জন্য বেশিরভাগ ক্ষেত্রেই নগ্ন মডেল ব্যবহৃত হয়, এবং সকল প্রকার কৃত্রিম বস্তুকে অগ্রাহ্য করা হয়, যেমন: বস্ত্র, অলঙ্কার, এবং কিছু ক্ষেত্রে চশমা। বাণিজ্যিক বিজ্ঞাপনের ক্ষেত্রেও এ ধরনের মডেলের ব্যবহার আছে।
অরুন্ধতী নাগ
অরুন্ধতী নাগ (জন্মসুবাদে রাও; ৬ জুলাই ১৯৫৬) একজন ভারতীয় চলচ্চিত্র ও নাট্য অভিনেত্রী। তিনি ২৫ বছরেরও বেশি সময় ধরে ভারতের বহুভাষিক থিয়েটারের সাথে জড়িত ছিলেন, প্রথমে তিনি মুম্বাইয়ে ভারতীয় গণনাট্য সংঘ (আইপিটিএ) এর সাথে জড়িত হয়ে গুজরাটি, মারাঠি এবং হিন্দি থিয়েটারে এবং তারপরে বেঙ্গালুরুতে কন্নড়, তামিলে, মালায়ালাম ও ইংরেজিতে বিভিন্ন প্রযোজনা করেন।
তারা কয়েক বছর কর্ণাটকের চিন্তামণীতে অবস্থান করেছিলেন।
কন্নড় অভিনেতা-পরিচালক শঙ্কর নাগের (১৯৫৪-১৯৯০) সাথে তার বিয়ের পরে বেঙ্গালুরুতে থিয়েটারের সাথে তার যোগসূত্র অব্যাহত ছিল, সেখানে তিনি কন্নড়ে বেশ কয়েকটি নাটক পরিবেশনা করেন: গিরিশ কর্ণাদের অঞ্জু মল্লিগ, বিখ্যাত নাটক ওয়েট আনটিল ডার্ক অবলম্বনে ২৭ মাবেল্লি সার্কেল, সন্ধ্যা ছায়া (জয়ন্ত দলভী), গিরিশ কর্ণাদের নাগমণ্ডল এবং বার্টল্ট ব্রেচ্টের মাদার কারেজ এ হুলাগুরু হুলিয়াব্বার চরিত্রে । তিনি বেশ কয়েকটি কন্নড় ভাষার সিনেমায়ও কাজ করেছেন: এক্সিডেন্ট (১৯৮৪), পরমেশী প্রেম প্রসঙ্গ (১৯৮৪) এবং নদিস্বামী, নাভিরদু হেইজ (১৯৮৭)।
নাগ বেঙ্গালুরুতে রাঙা শঙ্করা নামে মান সম্পন্ন থিয়েটারের জন্য একটি থিয়েটার স্পেস নির্মাণের দীর্ঘকালীন স্বপ্নকে বাস্তবে পরিণত করতে পেরেছিলেন।  তিনি সংগীত নাটক একাদেমি পুরস্কার (২০০৮), পদ্মশ্রী (২০১০) এবং ২০১০ সালে জাতীয় চলচ্চিত্র পুরস্কার (৫৭ তম) লাভ করেছেন।
কর্মজীবন
নাগ থিয়েটার, চলচ্চিত্র এবং টেলিভিশন জুড়ে ৪৮ বছরেরও বেশি সময় কাজ করেছেন। তিনি ১৯৯২ সালে প্রতিষ্ঠিত সংকেত ট্রাস্টের প্রতিষ্ঠাতা এবং ব্যবস্থাপনা ট্রাস্টি, এটি বেঙ্গালুরুর একটি থিয়েটার স্পেস, রাঙ্গা শঙ্করা পরিচলানা করে। রাঙ্গা শঙ্করা শহরের নাট্য প্রেমীদের জন্য একটি মানসম্পন্ন থিয়েটারের আয়োজন করে।  বার্ষিক রাঙা শঙ্করা থিয়েটার উৎসব, এখন তার দ্বাদশ বছরে, বেঙ্গালুরুর সাংস্কৃতিক ক্যালেন্ডারে নিয়মিত বৈশিষ্ট্যে পরিণত হয়েছে।
নাগ থিয়েটারে সক্রিয়ভাবে জড়িত রয়েছেন: তার সাম্প্রতিক রচনায় গিরিশ কর্ণাদের "বিখ্রে বিম্ব" (হিন্দি) এবং "ওডাকালু বিম্বা" (কন্নড়) অন্তর্ভুক্ত রয়েছে।
তার সর্বশেষ ছবি দ্য ম্যান হু নিও ইনফিনিটি (২০১৬), ছবিটিতে তিনি গাণিতিক জাদুকর রামানুজনের মা এর চরিত্রে অভিনয় করেছেন। তিনি হিন্দি ছবি পা (২০০৯), "স্বপ্নে" (১৯৯৭) এবং "দিল সে" (১৯৯৮), কন্নড় ছবি গলিবার (১৯৯১), জোগি (২০০৫) এবং "অন্দর বাহার", এবং মালয়ালম ছবি দা থাডিয়া (২০১২) তে অভিনয় করেছেন।
ব্যক্তিগত জীবন
নাগ ১৯৫৬ সালে দিল্লিতে জন্মগ্রহণ করেন, নেতাজি নগরে বাস করেন। তার ১০ বছর বয়সে তার পরিবার মুম্বাইতে পাড়ি জমায়। ১৭ বছর বয়সে তার থিয়েটার শিল্পী শঙ্কর নাগের সাথে সাক্ষাত হয়। ছয় বছর পরে দুজনে বিয়ে করে বেঙ্গালুরুতে চলে আসেন। শঙ্কর একজন বিখ্যাত চলচ্চিত্র অভিনেতা হন এবং পরবর্তীকালে একজন পরিচালক হন, তিনি সবচেয়ে বেশি বিক্ষাত হয়েছিলেন টিভিতে আর. কে. নারায়ণের টেলিভিশন ধারাবাহিক মালগুডি ডেজ (১৯৮৭) অভিযোজনের জন্য। কাব্য নামে তাদের এক মেয়ে ছিল।
১৯৯০ সালে এক গাড়ি দুর্ঘটনায় শঙ্কর মারা যান। অরুন্ধতী থিয়েটারে অভিনয় অব্যাহত রাখেন এবং থিয়েটারে নিজের স্বপ্নকে বাস্তবায়িত করার লক্ষ্যে কাজ শুরু করেন, যা ২০০৪ সালে অবশেষে রাঙ্গা শঙ্করাতে রূপান্তরিত হয়, যা আজ ভারতের নাটকের অন্যতম প্রধান স্থান।
ডেসটিনি ওয়াগনার
ডেসটিনি ইভলিন ওয়াগনার (জন্ম ৮ মার্চ, ১৯৯৬) হলেন একজন বেলিজীয় লেখক, টেলিভিশন হোস্ট, ডিজিটাল প্রভাবক, মডেল এবং সৌন্দর্য প্রতিযোগিতার শিরোনামধারী, যিনি মিস আর্থ ২০২১-এর মুকুট পেয়েছিলেন। তিনিই প্রথম বেলিজীয় যিনি মিস আর্থ খেতাব জিতেন, প্রথম চারটি বড় আন্তর্জাতিক সৌন্দর্য প্রতিযোগিতার একটির শিরোপা জিতেন।
আন্দামান সাগর
right|thumb|মানচিত্রে আন্দামান সাগরের অবস্থান আন্দামান সাগর (Andaman Sea; বর্মী ভাষায়: မုတ္တမ, ঐতিহাসিকভাবে বার্মা সাগর নামেও পরিচিত ) ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মিয়ানমার, পূর্বে মিয়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।
লিন্ডসে কফি
লিন্ডসে মেরি কফি (জন্ম ৮ জানুয়ারী, ১৯৯২) হলেন একজন মার্কিন মডেল, কর্মী এবং বিউটি কুইন, যিনি মিস আর্থ ২০২০ এর মুকুট পেয়েছিলেন। কফিকে এর আগে মিস আর্থ ইউনাইটেড স্টেটস ২০২০-এর মুকুট দেওয়া হয়েছিল, যা তাকে মিস আর্থ খেতাব জয়ী মার্কিন যুক্তরাষ্ট্রের প্রথম প্রতিনিধি বানিয়েছে।
জয়চন্ডী পাহাড়
জয়চন্ডী পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড় শৃঙ্খলা, এটি বেশ কটি পাহাড় নিয়ে গঠিত। প্রতিটি পাহাড়ের নিজস্ব নাম আছে, যেমন- যোগীঢাল, চন্ডী, ঘড়ি, সিজানো, রাম-সীতা প্রভৃতি৷ জেলার রঘুনাথপুর মহকুমার সদর শহর রঘুনাথপুর থেকে তিন কিলোমিটার দূরে অবস্থিত। পুরুলিয়া-বরাকর রোডের ধারে অবস্থিত জয়চন্ডী পাহাড় একটি পর্যটন কেন্দ্র এবং পর্বতারোহণ শিক্ষাকেন্দ্র। ভারতীয় রেলের দক্ষিণপূর্ব রেল ক্ষেত্রের আসানসোল-আদ্রা বিভাগের একটি স্টেশন হল জয়চন্ডী পাহাড় রেল স্টেশন। সত্যজিৎ রায় পরিচালিত হীরক রাজার দেশে ছবির শ্যুটিং এখানে হয়েছিল। থাম্ব|জয়চন্ডী পাহাড়ের একটি অংশ
ভূগোল
অক্ষ-দ্রাঘিমাংশে জয়চণ্ডী পাহাড় অবস্থিত। এই পাহাড়ের গড় উচ্চতা । এটি ছোটো নাগপুর মালভূমির সবচেয়ে নিচু ধাপে অবস্থিত।
হুর-উল-নিসা বেগম
হুর-উল-নিসা (৩০শে মার্চ ১৬১৩ - ৫ই জুন ১৬১৬) একজন মুঘল রাজকন্যা ছিল। তার জীবনকাল মাত্র তিন বছরের। সে ছিল মুঘল সম্রাট শাহ জাহান এবং তাঁর প্রধান স্ত্রী মমতাজ মহলের প্রথম কন্যা। ষষ্ঠ মুঘল সম্রাট আবুল মুজাফফর মুহি-উদ-দিন মুহাম্মদ আওরঙ্গজেব (আলমগীর) ছিলেন তার ভাই। তার অন্যান্য ভাই বোনেদের মধ্যে আছেন দারা শিকোহ, শাহ সুজা, সোরায়া বানু বেগম, দহর আরা বেগম ইত্যাদি।
জীবনী
হুর-উল-নিসা ১৬১৩ সালের ৩০শে মার্চ আকবরাবাদে জন্মগ্রহণ করে। তার পিতামহ সম্রাট জাহাঙ্গীর তার নামকরণ করেছিলেন হুর উল-নিসা বেগম। জাহাঙ্গীর তাকে নিজের কন্যা হিসাবে গ্রহণ করেছিলেন। রাজপুত্র খুরম এবং তাঁর স্ত্রী আরজুমন্দ বানু বেগমের জন্ম নেওয়া চৌদ্দ সন্তানের মধ্যে সে ছিল প্রথম। তার মাতামহ ছিলেন আসফ খান চতুর্থ, তিনি হুর-উল-নিসার পিতার শাসনকালে উজিরে আজম ছিলেন।
মৃত্যু
১৬১৬ সালের ২১শে মে, হুর গুটি বসন্তে অসুস্থ হয়ে পড়ে এবং ৫ই জুন, "তার আত্মার পাখিটি এই চিরন্তন খাঁচা থেকে ডানা নিয়ে স্বর্গের বাগানে উড়ে গেল।"
জাহাঙ্গীর এই শিশুটির সাথে গভীরভাবে সংযুক্ত ছিলেন, এই দৌহিত্রীর মৃত্যুতে তিনি গভীরভাবে শোকাহত হয়েছিলেন। এই কারণে তিনি তার মৃত্যুর তথ্য লিখে রাখতে পারেননি এবং মির্জা গিয়াস বেগকে তা করার জন্য অনুরোধ করেছিলেন। জাহাঙ্গীর তার মৃত্যুর পর প্রথম দুই দিন কোন ভৃত্যকে গ্রহণ করেন নি এবং তার কক্ষ দেয়াল গেঁথে আড়াল করে দেওয়ার নির্দেশ দিয়েছিলেন। তৃতীয় দিনে আর শোক সহ্য করতে না পেরে যুবরাজ খুরমের বাড়িতে গিয়ে বেশ কয়েকদিন অবস্থান করেন। যুবরাজের বাড়িতে যাওয়ার সময়, "'স্বর্গীয় শিশু'"র কথা ভেবে সম্রাট কয়েকবার দুঃখে ভেঙে পড়েন। তারপর তিনি নিজেকে ব্যস্ত রাখার জন্য চতুর্থ আসফ খানের বাড়িতে যান। তবুও তিনি যতদিন আজমিরে থেকেছেন, প্রতিটি পরিচিত জিনিস দেখে তিনি ভেঙে পড়তেন।
যেহেতু শিশুটি বুধবার মারা গিয়েছিল, জাহাঙ্গীর দিনটিকে "গুমশাম্বা বা "ক্ষতির দিন''" বলে ডাকার নির্দেশ দেন।
তাকে আজমিরে মইনুদ্দিন চিশতীর কবরের কাছে সমাহিত করা হয়।
নয়ডা-আগ্রা মনোরেল
নয়ডা-আগ্রা মনোরেল হল ভারতের রাজধানী দিল্লির উপকন্ঠে অবস্থিত নয়ডা থেক আগ্রা শহরের মধ্যে দ্রুত সংযোগ ঘটানোর একটি প্রস্তাবিত মনোরেল ব্যবস্থা। এটি নির্মাণের প্রস্তাব দিয়েছে উত্তরপ্রদেশ সরকার।নয়ডা আগ্রা মনোরেল যমুনা নদীর তীর বরাবর নির্মাণ করা হবে এবং এই মনোরেল ব্যবস্থা নির্মাণের তত্বাবধায়ক হিসাবে রাখা হয়েছে নয়ডা-গ্রেটার নয়ডা মেট্রো রেল কে।
রুট
নয়ডা-আগ্রা মনোরেল ২০০ কিলোমিটার পথ নির্মাণ করা হবে নয়ডা থেকে আগ্রা পর্যন্ত। এই রেল ব্যবস্থা নয়ডার মহামায়া উড়ালপুল থেকে শুরু হয় নাইট সাফারি, বুদ্ধ ইন্টারন্যাশোনাল সার্কিট, মথুরা হয়ে আগ্রা পর্যন্ত যাবে।
প্রকল্পের অগ্রগতি
নভেম্বর ২০১৪: উত্তর প্রদেশের মুখ্যমন্ত্রী অখিলেশ যাদব মনোরেল নির্মাণের জন্য প্রস্তাব রেখেছেন।
দক্ষিণ রেল
দক্ষিণ রেল (সংক্ষেপে এসআর ), সদর দপ্তর চেন্নাইতে এবং ১৮টি জোনের মধ্যে একটি। এটি স্বাধীন ভারতে ভারতীয় রেলের তৈরি  অঞ্চলের প্রথম দিকের একটি। এটি ১৪ এপ্রিল ১৯৫১-এ তিনটি রাজ্য রেলওয়ে, যথা, মাদ্রাজ ও দক্ষিণ মারাঠা রেলওয়ে, দক্ষিণ ভারতীয় রেলওয়ে কোম্পানি এবং মহীশূর রাজ্য রেলওয়েকে একীভূত করে তৈরি করা হয়েছিল। দক্ষিণ ভারতীয় রেলওয়ে মূলত ব্রিটিশ ঔপনিবেশিক সময়ে তৈরি করা হয়েছিল গ্রেট সাউদার্ন ইন্ডিয়া রেলওয়ে কোম্পানি যুক্তরাজ্য এ প্রতিষ্ঠিত এবং নিবন্ধিত হয়েছিল ১৮৫৩ সালে। এর মূল সদর দপ্তর ছিল তিরুচিরাপল্লীতে (ত্রিচি) এবং শুধুমাত্র ১৮৯০ সালে লন্ডনে একটি কোম্পানি হিসাবে নিবন্ধিত হয়েছিল। বর্তমানে, ২০০২ থেকে ২০০৩ সালের মধ্যে ভারতীয় রেলওয়ের দ্বারা গৃহীত বিদ্যমান রেলওয়ে জোনগুলির পুনর্গঠন এবং নতুন জোন তৈরি করার পরে, কিছু গেজ রূপান্তর প্রকল্প এবং নতুন লাইন তৈরি করার পরে দক্ষিণ রেলওয়ে ৪র্থ বৃহত্তম অঞ্চল হিসাবে আবির্ভূত হয়েছে। দক্ষিণ রেলের দ্বারা পরিচালিত ট্রেনগুলিকে ভারতীয় রেলওয়ের সবচেয়ে পরিষ্কারের পাশাপাশি পরিচ্ছন্নভাবে রক্ষণাবেক্ষণ করা  হয়৷
ইতিহাস
এন. গোপালস্বামী আয়ঙ্গার, তৎকালীন রেলমন্ত্রী, ভারতীয় রেলের পুনর্গঠনের প্রধান স্থপতি ছিলেন। ১৯৫০ সালের ডিসেম্বরে, রেলওয়ের কেন্দ্রীয় উপদেষ্টা কমিটি ভারতীয় রেলওয়ের জন্য পরিকল্পনাটিকে ছয়টি জোনাল সিস্টেমে অনুমোদন করে, যথা, উত্তর, উত্তর-পূর্ব, দক্ষিণ, মধ্য, পূর্ব এবং পশ্চিম।
দক্ষিণ রেল ছিল প্রথম জোন। ১৪ এপ্রিল ১৯৫১ সালে মাদ্রাজ এবং দক্ষিণ মারাঠা রেলওয়ে, দক্ষিণ ভারতীয় রেলওয়ে এবং মহীশূর রাজ্য রেলওয়ের একীভূতকরণের মাধ্যমে তৈরি করা হয়েছিল, এই অঞ্চলের অর্থনৈতিক এবং ভৌগোলিক কারণগুলি একটি প্রাথমিক সমন্বিত নেটওয়ার্ককে সহজতর করেছে। এই একত্রীকরণ ছিল রেলওয়ে ব্যবস্থার কাজের ধরণকে সুবিন্যস্ত ও সংগঠিত করার জন্য একটি বড় পদক্ষেপ। রায়পুরমে রেলওয়ে প্রেস ১৯৫৭ সালে সম্প্রসারিত হয়েছিল।
কে আর রামানুজাম নবগঠিত দক্ষিণ রেলের প্রথম মহাব্যবস্থাপক নিযুক্ত হন।
দক্ষিণ রেলওয়েতে কাজ করার বিভাগীয় ব্যবস্থা পর্যায়ক্রমে চালু করা হয়েছিল, এবং বিভিন্ন বিভাগ যে তারিখে কাজ শুরু করেছিল তা নীচে দেওয়া হল:
সংগঠন
দক্ষিণ রেলের নেতৃত্বে একজন জেনারেল ম্যানেজার অফিসার আছেন, একজন অতিরিক্ত জেনারেল ম্যানেজার ওনাকে সাহায্য করেন।
বিভাগ
দক্ষিণ রেলের সদর দপ্তর চেন্নাইতে এবং এর নিম্নলিখিত ছয়টি বিভাগ রয়েছে:
এখতিয়ার
থাম্ব|দক্ষিণ রেল ৭ নং এটি তামিলনাড়ু, কেরালা, পুদুচেরি এবং অন্ধ্রপ্রদেশ ও কর্ণাটকের ছোট অংশ জুড়ে রয়েছে। প্রতি বছর ৫০ কোটিরও বেশি যাত্রী যাতায়াত করে।
অপারেশন
অঞ্চলটি যাত্রীবাহী এবং মালবাহী ট্রেন উভয়ই পরিচালনা করে। জোনের সবচেয়ে বড় স্টেশন হল চেন্নাই সেন্ট্রাল রেলওয়ে স্টেশন। জোনের অন্যান্য প্রধান স্টেশনগুলির মধ্যে রয়েছে চেন্নাই এগমোর, থাঞ্জাভুর জংশন, আরাককোনাম জংশন, কাটপাডি জংশন, ম্যাঙ্গালোর সেন্ট্রাল, ম্যাঙ্গালোর জংশন।, কোয়েম্বাটুর, সালেম, কুম্বাকোনাম, ডিন্ডিগুল, পালক্কাদ, কোঝিকোড, শোরনূর, ওট্টপালম, ভিলুপুরম জংশন, এর্নাকুলাম জংশন, আলপ্পুজহ, কত্তায়াম রেলওয়ে স্টেশন, মাদুরাই, তিরুনেলবেলি, ত্রিচি, তিরুবনন্তপুরম সেন্ট্রাল, ত্রিভানদ্রাম, কচুভেলি, নাগারকয়েল জংশন, জোলারপেট্টই জংশন, ইরোড, কোল্লাম জংশন, করুর, পোল্লাচি জংশন, ত্রিশুর, কান্নুর, পুদুচেরি, তাম্বারাম, তিরুভাল্লুর, পেরাম্বুর এবং আভাদি। যাত্রীবাহী ট্রেনগুলি দিনের আন্তঃনগর ট্রেন থেকে রাত্রিকালীন ট্রেন, অন্যান্য অঞ্চলে দূরপাল্লার ট্রেন, শতাব্দী এবং যাত্রীবাহী ট্রেনগুলি অনেক স্টেশনে থামে। জোনটিতে প্রচুর সংখ্যক কোচ রয়েছে। এগুলো কোচ কেয়ার সেন্টারে রক্ষণাবেক্ষণ করা হয়। বেসিন ব্রিজ কোচ কেয়ার সেন্টার চেন্নাই সেন্ট্রাল দেশের অন্যতম বৃহত্তম। বেশিরভাগ প্রধান স্টেশনে একটি কোচ কেয়ার সেন্টার আছে। যে সমস্ত স্টেশনগুলিতে এই ধরনের সুবিধা নেই সেগুলিকে কখনও কখনও জটিল রেক-শেয়ারিং ব্যবস্থার মাধ্যমে ট্রেনগুলি পরিবেশন করা হয় যা কোচগুলির ব্যবহার বাড়ায়। এই কেন্দ্রগুলি ছাড়াও, জোনে মেমু এবং ডেমু গাড়ির শেড রয়েছে৷ এগুলি আভাদি, ত্রিচি, ইরোড, পালাক্কাদ এবং কোল্লামে পাওয়া যায়। অঞ্চলটি চেন্নাইতে শহরতলির ব্যবস্থাও পরিচালনা করে।
জোনটিতে রোয়াপুরম, ইরোড এবং আরাককোনামে বৈদ্যুতিক লোকো শেড রয়েছে। টন্ডিয়ারপেট, গোল্ডেন রক, এর্নাকুলাম এবং ইরোডে ডিজেল লোকো শেড রয়েছে। বেশিরভাগ গুরুত্বপূর্ণ রুট বিদ্যুতায়িত এবং শুধুমাত্র কম ট্রাফিক লাইন অবিদ্যুতায়িত। যাইহোক, বিভিন্ন অপারেশনাল সীমাবদ্ধতার কারণে বিদ্যুতায়িত লাইনে ডিজেল লোকো দেখা সাধারণ। অন্যান্য জোনের লোকোমোটিভগুলি জোনের অভ্যন্তরে এবং তদ্বিপরীতভাবে কাজ করতে দেখাও সাধারণ।
যেহেতু জোনটিতে অন্যান্য জোনের তুলনায় কম মালবাহী যানবাহন রয়েছে এবং বিপুল যাত্রী ট্রাফিক (যা সারা দেশে কম ভাড়ায় চালানো হয়), তাই জোনের আর্থিক অবস্থা প্রায়শই খারাপ অবস্থায় থাকে।
এই অঞ্চলের টার্মিনাল রেলওয়ে স্টেশনগুলি নীচে তালিকাভুক্ত করা হয়েছে৷
সম্পদ
দক্ষিণ রেলের অনেক কারখানা এবং শেড রয়েছে:
মালদ্বীপে পর্নোগ্রাফি
মালদ্বীপে পর্নোগ্রাফি বা পর্নোগ্রাফিক উপাদান (যৌন খেলনা সহ) উৎপাদন, দখল, বিক্রয়, বিতরণ, বা আমদানি অবৈধ। এটিকে ইসলামের সমালোচনা করার একটি রূপ হিসেবে বিবেচনা করা হয়।
ছাপা
যৌনতা সম্পর্কিত স্পষ্ট চিত্রযুক্ত প্রকাশনা প্রকাশ করলে আইন অনুযায়ী ৬ মাসের জেল ও জরিমানা করা হয়। প্রেমমূলক উপন্যাসগুলিকে পর্নোগ্রাফি হিসাবে বিবেচিত হয় না।
ইন্টারনেট
২০১৯ সালের মে মাস পর্যন্ত মালদ্বীপের সবচেয়ে জনপ্রিয় শীর্ষ ৫০টি ওয়েবসাইটের মধ্যে বেশ কয়েকটি পর্নোগ্রাফিক ওয়েবসাইট ছিল।
পিটার রিচার্ডসন
পিটার এডওয়ার্ড রিচার্ডসন (Peter Richardson; জন্ম: ৪ জুলাই, ১৯৩১ - মৃত্যু: ১৬ ফেব্রুয়ারি, ২০১৭) হেয়ারফোর্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৬ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে কেন্ট ও ওরচেস্টারশায়ার দলের পক্ষে খেলতেন পিটার রিচার্ডসন। দলে তিনি মূলতঃ বামহাতি ব্যাটসম্যান হিসেবে দায়িত্ব পালন করতেন। পাশাপাশি ডানহাতে অফ স্পিন বোলিংয়ে পারদর্শীতা দেখিয়েছেন তিনি।
প্রারম্ভিক জীবন
রিচার্ডসনের আরও দুই ভাই প্রথম-শ্রেণীর ক্রিকেটে অংশ নেন। তন্মধ্যে ডিক রিচার্ডসন মাঝারীসারির ব্যাটসম্যান হিসেবে ওরচেস্টারশায়ার ও ইংল্যান্ডের পক্ষে টেস্ট খেলেন। অপর ভাই ব্রায়ান রিচার্ডসন মাঝে-মধ্যে ওয়ারউইকশায়ারের পক্ষে খেলেছেন।
বামহাতি উদ্বোধনী ব্যাটসম্যান রিচার্ডসন শৌখিন খেলোয়াড় হিসেবে ওরচেস্টারশায়ারের পক্ষে খেলেন। ১৯৫২ সালের পূর্ব পর্যন্ত দলে নিয়মিত খেলতে পারেননি। চার বছর পর দ্রুতগতিতে তার খেলার উত্তরণ ঘটে ও ১৯৫৬ সালের অ্যাশেজ সিরিজে খেলার সুযোগ পান।
খেলোয়াড়ী জীবন
সমগ্র খেলোয়াড়ী জীবনে ৩৪ টেস্টে অংশগ্রহণ করার সুযোগ পান তিনি। ৭ জুন, ১৯৫৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। সিরিজের প্রথম টেস্টে ৮১ ও ৭৩ রান তুলেন। এরপর ওল্ড ট্রাফোর্ডে জিম লেকারের ১৯ উইকেট লাভের জনপ্রিয় খেলায় ১০৪ রান তুলেন। ঐ বছর তিনি ৪৯১ টেস্ট রান তুলেন যা বিশ্বের সর্বোচ্চ ছিল। নিজদেশে অনুষ্ঠিত পরবর্তী দুই সিরিজে ইংল্যান্ডের প্রথম পছন্দের উদ্বোধনী ব্যাটসম্যান ছিলেন তিনি।
১৯৫৭ সালে তার ভাই ডিক রিচার্ডসনের সাথে তিনিও ট্রেন্ট ব্রিজ টেস্ট খেলেন। এরফলে ২০শ শতাব্দীতে প্রথমবারের মতো একই দলের পক্ষে দুই ভাইয়ের অংশগ্রহণ ঘটে। ১৯৬১-৬২ মৌসুমে পাকিস্তান ও ভারত সফরে আসেন। এসময় তিনি নিচেরসারিতে খেলেন। এরপর ইংল্যান্ডে আরো একটি খেলায় অংশ নেন। ১৯৬৩ সালে সফরকারী ওয়েস্ট ইন্ডিজের বিপক্ষে তিনি ২ ও ১৪ রান তুলেন ওয়েস হল ও চার্লি গ্রিফিথের বোলিং আক্রমণ মোকাবেলা করে।
কিন্তু ১৯৫৮-৫৯ মৌসুমে অস্ট্রেলিয়ায় দূর্বল খেলা প্রদর্শন করেন ও ইংল্যান্ড অ্যাশেজ খুঁইয়ে ফেলে। ১৯৬৫ সালে অবসর নেয়ার পূর্ব-পর্যন্ত কেন্টের প্রতিনিধিত্ব করেন তিনি।
মূল্যায়ন
১৯৫৭ সালে উইজডেন কর্তৃক অন্যতম বর্ষসেরা ক্রিকেটাররূপে ঘোষিত হন।
ডেইলি এক্সপ্রেসের ক্রিকেট সংবাদদাতা কলিন ব্যাটম্যান মন্তব্য করেন যে, পিটার রিচার্ডসন ক্রিকেটে অন্যতম সেরা চরিত্রগুলোর অন্যতম ছিলেন যা তার ব্যাটিংশৈলী না দেখলে বিশ্বাস করা কঠিন।
১৬ ফেব্রুয়ারি, ২০১৭ তারিখে তার দেহাবসান ঘটে।
নিওয়েল'স ওল্ড বয়েজ
ক্লাব আতলেতিকো নিওয়েল'স ওল্ড বয়েজ (, Newell's Old Boys; এছাড়াও নিওয়েল'স ওল্ড বয়েজ নামে পরিচিত) হচ্ছে রোসারিও ভিত্তিক একটি আর্জেন্টিনীয় পেশাদার ফুটবল ক্লাব। এই ক্লাবটি বর্তমানে আর্জেন্টিনার শীর্ষ স্তরের ফুটবল লীগ আর্জেন্টিনীয় প্রথম বিভাগে খেলে। এই ক্লাবটি ১৯০৩ সালের ৩রা নভেম্বর প্রতিষ্ঠিত হয়েছে। নিওয়েল'স ওল্ড বয়েজ তাদের সকল হোম ম্যাচ রোসারিওর এস্তাদিও মার্সেলো বিয়েসলায় খেলে থাকে; যার ধারণক্ষমতা হচ্ছে ৪২,০০০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্ক দারিও কুদেলকা এবং সিইও-এর দায়িত্ব পালন করছেন এদুয়ার্দো বের্মুদেস। আর্জেন্টিনীয় মধ্যমাঠের খেলোয়াড় মাক্সি রোদ্রিগেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নিওয়েল'স ওল্ড বয়েজ এপর্যন্ত ৯টি শিরোপা জয়লাভ করেছে; যার মধ্যে ৬টি আর্জেন্টিনীয় প্রথম বিভাগ এবং ১টি বুয়েনোস আইরেস পৌরসভা অনার কাপ শিরোপা রয়েছে।
মুন্সীগঞ্জ জেলা সুইমিংপুল
ইতিহাস
২০০১ থেকে ২০০৪ পর্যন্ত জাতীয় ক্রীড়া পরিষদের উদ্যোগে মুন্সীগঞ্জ জেলা শহরের মাঠপাড়া এলাকায় সার্কিট হাউজ সড়কের শেষপ্রান্তে ৩ কোটি ২১ লক্ষ ৬৬ হাজার টাকা ব্যয়ে সুইমিংপুলটি নির্মাণ করা হয়। ২০১৮-১৯ অর্থবছরে বাংলাদেশের যুব ও ক্রীড়া মন্ত্রণালয় মুন্সীগঞ্জে ইনডোর স্টেডিয়াম নির্মাণ, সুইমিংপুলের ছাউনি ও গ্যালারী নির্মাণ, টেনিস কমপ্লেক্স নির্মাণ ও মুন্সীগঞ্জ স্টেডিয়াম উন্নয়নে ২০ কোটি ৩৩ লাখ টাকার পরিকল্পনা করেছিল। ২০১৮ সালের মার্চ-এপ্রিলে জাতীয় ক্রীড়া পরিষদের উদ্যোগে মুন্সীগঞ্জ জেলা সুইমিংপুল সংস্কার সহ ছাউনি গ্যালারী যুক্ত করা হয়।
কাঠামো
এটি খোলা আকাশের নীচে উম্মুক্ত ৮ লেন বিশিষ্ট সুইমিংপুল। সাঁতারুদের জন্য পৃথক ছাউনি ও দর্শকদের বসার জন্য গ্যলারি রয়েছে।
তদবির (চলচ্চিত্র)
তদবীর ১৯৪৫ সালের ভারতীয় হিন্দি ভাষার চলচ্চিত্র। এটি ছিল ১৯৫৪ সালের পঞ্চম সর্বোচ্চ উপার্জনকারী ভারতীয় চলচ্চিত্র ছবিটি জয়ন্ত দেসাই তাঁর জয়ন দেসাই প্রোডাকশনের ব্যানারে পরিচালনা করেছিলেন এবং স্বামী রামানন্দ সরস্বতীর রচিত গানে সংগীতে ছিলেন লাল মোহাম্মদ। ছবিটিতে অভিনয় করেছেন কে এল সাইগল, সুরাইয়া, মোবারক, জিলোবাই, রেহানা ও শশী কাপুর।
মানবতাবিরোধী অপরাধ
মানবতাবিরোধী অপরাধ বলতে এমন কিছু বিশেষ কর্মকাণ্ডকে বোঝায়, যেগুলি উদ্দেশ্যমূলকভাবে ব্যাপক ও প্রণালীবদ্ধ নীতির অংশ হিসেবে যুদ্ধ কিংবা শান্তির সময়ে বেসামরিক নাগরিকদের বিরুদ্ধে প্রয়োগ করা হয়। এগুলির সাথে যুদ্ধাপরাধের পার্থক্য এই যে এগুলি কোনও একক বিচ্ছিন্ন সৈনিকের করা কর্মকাণ্ড নয়, বরং কোনও রাষ্ট্র বা সংস্থার নীতি বাস্তবায়নে ঘটানো হয়। নুরেমবের্গের বিচারগুলিতে প্রথমবারের মতো মানবতাবিরোধী অপরাধগুলির বিচার হয়। দ্বিতীয় বিশ্বযুদ্ধে ইহুদী গণনিধনের পরে ১৯৪৮ সালে প্রকাশিত মানবাধিকারের বিশ্বজনীন ঘোষণাপত্রে মানবাধিকারের একটি বৈশ্বিক আদর্শমান প্রতিষ্ঠা করা হয়, যা বর্তমানে আন্তর্জাতিক আইনে ব্যাপকভাবে ব্যবহৃত। যেসব রাজনৈতিক দল বা রাষ্ট্র ঐ ঘোষণায় উল্লিখিত মানবাধিকারের স্বীকৃত আদর্শগুলি লঙ্ঘন করে বা লঙ্ঘন করতে প্ররোচিত করে, তাদের আচরণকে মানবতাবিরোধী অপরাধসমূহের সাথে সংশ্লিষ্ট রাজনৈতিক অসুস্থতার অভিব্যক্তি হিসেবে গণ্য করা হয়।
বহুসংখ্যক আন্তর্জাতিক আদালতে মানবতাবিরোধী অপরাধের বিরুদ্ধে শাস্তি প্রদান করা হয়েছে, যেমন প্রাক্তন যুগোস্লাভিয়ার আন্তর্জাতিক অপরাধ ট্রাইবুনাল, রুয়ান্ডার আন্তর্জাতিক অপরাধ ট্রাইবুনাল, আন্তর্জাতিক অপরাধ আদালত, ইত্যাদি। এছাড়া অনেক জাতীয় আদালতেও এরূপ শাস্তির প্রয়োগ হয়েছে। রীতিবদ্ধ আন্তর্জাতিক আইনের বিবর্তনের মাধ্যম মানবতাবিরোধী অপরাধ বিষয়ক আইনটির বিকাশ ঘটেছে। যদিও মানবতাবিরোধী অপরাধগুলি কোনও আন্তর্জাতিক চুক্তিতে সূত্রায়িত করা হয়নি, তা সত্ত্বেও বর্তমানে এরূপ একটি চুক্তি প্রতিষ্ঠার প্রচেষ্টা অব্যাহত আছে; মানবতাবিরোধী অপরাধ বিষয়ক উদ্যোগ নামক একটি সংগঠন এই প্রচেষ্টায় নেতৃত্ব দিচ্ছে।
যুদ্ধাপরাধগুলি কেবলমাত্র যুদ্ধকালীন সময়ে সম্পন্ন হলেও মানবতাবিরোধী অপরাধগুলি শান্তি কিংবা যুদ্ধ উভয় সময়ে ঘটতে পারে। এগুলি কোনও বিচ্ছিন্ন বা হঠাৎ কোনও ঘটনা নয়, বরং কোনও সরকারের নীতির অংশবিশেষ হয়ে থাকে (যদিও অপরাধীরা নিজেদেরকে নীতির সাথে সংশ্লিষ্ট না-ও দাবি করতে পারে) কিংবা কোনও সরকার বা কার্যকরী কর্তৃপক্ষের দ্বারা সহ্যকৃত বা সমর্থিত ও ব্যাপকভাবে প্রচলিত নিষ্ঠুরতা হয়ে থাকে। যুদ্ধাপরাধ, হত্যা, অমানবিকীকরণ, গণনিধন, গণহত্যা, জাতিগত নির্মূলকরণ, দেশ থেকে বহিস্কার, অনৈতিক মানব পরীক্ষা, বিচার-বহির্ভূত শাস্তিপ্রদান (যেমন বিচার ছাড়াই মৃত্যুদণ্ড), গণবিধ্বংসী মারণাস্ত্রের ব্যবহার, রাষ্ট্রীয় সন্ত্রাসবাদ, রাষ্ট্রীয় পৃষ্ঠপোষকতায় সন্ত্রাসবাদ, ঘাতক দল, অপহরণ, গুম, শিশু সৈনিকের ব্যবহার, অন্যায্য অন্তরীণকরণ, ক্রীতদাসে পরিণতকরণ, নির্যাতন, ধর্ষণ, রাজনৈতিক নিপীড়ন, জাতিবিদ্বেষমূলক বৈষম্য, ধর্মীয় নিপীড়ন ও অন্যান্য মানবাধিকার লঙ্ঘনের মতো কর্মকাণ্ডগুলি যদি ব্যাপক বা প্রণালীবদ্ধ চর্চা বা রেওয়াজে পরিণত হয়, তাহলে সেগুলি মানবতাবিরোধী অপরাধের আওতায় পড়তে পারে।
মারে বিসেট
স্যার মারে বিসেট (Murray Bisset; জন্ম: ১৪ এপ্রিল, ১৮৭৬ - মৃত্যু: ২৪ অক্টোবর, ১৯৩১) কেপ উপনিবেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ থেকে ১৯১০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন মারে বিসেট।
দক্ষিণ রোডেশিয়ার চলে যাবার পূর্বে দক্ষিণ আফ্রিকা দলের অধিনায়কের দায়িত্বে ছিলেন তিনি। সেখানে তিনি দক্ষিণ রোডেশিয়ার প্রধান বিচারপতির দায়িত্ব পালন করেন ও সংক্ষিপ্ত সময়ের জন্য দক্ষিণ রোডেশিয়ার গভর্নর ছিলেন।
শৈশবকাল
পোর্ট এলিজাবেথে জন্মগ্রহণকারী মারে বিসেট প্রকৌশলী ও ওয়েনবার্গের সাবেক মেয়র জেমস বিসেট এবং কেপটাউনের সাবেক মেয়র হারকিউলিস জার্ভিস, এমএলসি, এমএলএ ’র কন্য এমিলি দম্পতির পঞ্চম পুত্র ছিলেন।
রন্ডেবোশের ডিওসেসান কলেজে পড়াশোনা করেছেন মারে বিসেট। এ সময়েই ব্যাটসম্যান ও দ্রুতগতিসম্পন্ন বোলারদের বলগুলো উইকেটের পিছনে দণ্ডায়মান থেকে মোকাবেলা করার জন্যে সুখ্যাতি অর্জন করেন।
প্রথম-শ্রেণীর ক্রিকেট
১৮ এপ্রিল, ১৮৯৫ তারিখে ওয়েস্টার্ন প্রভিন্সের সদস্যরূপে প্রথম-শ্রেণীর ক্রিকেটে অভিষেক ঘটে তার। ডারবানে প্রতিপক্ষ ট্রান্সভালের বিপক্ষে অনুষ্ঠিত ঐ খেলায় তিনি ০ ও অপরাজিত পাঁচ রান তুলতে পেরেছিলেন। দূর্বল ক্রীড়াশৈলী প্রদর্শন স্বত্ত্বেও মারে বিসেট ওয়েস্টার্ন প্রভিন্স দলের নিয়মিত সদস্যের মর্যাদা পেয়েছিলেন। ১৮৯৭ সালে একই দলের বিপক্ষে অপরাজিত ১২৪ রান তুলেছিলেন। ঐ বছরের কারি কাপের চূড়ান্ত খেলায় ওয়েস্টার্ন প্রভিন্স দলের অধিনায়ক হিসেবে মনোনীত করা হয় তাকে। খেলায় তিনি ৫ ও অপরাজিত ৬৩ রান তুলেন।
সর্বমোট ৪০টি প্রথম-শ্রেণীর খেলায় অংশ নিয়ে দুই সেঞ্চুরি সহযোগে ২৩.৬২ গড়ে ১৪৪১ রান তুলেছিলেন। ২৪.৪০ গড়ে পাঁচ উইকেট লাভ করেন। এছাড়াও, ৫১ ক্যাচ ও ১৩ স্ট্যাম্পিংয়ে সহযোগিতা করেছেন মারে বিসেট।
টেস্ট ক্রিকেট
ফলশ্রুতিতে সফরকারী ইংল্যান্ড দলের বিপক্ষে দক্ষিণ আফ্রিকা দলের অধিনায়ক হিসেবে খেলা নিশ্চিত করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে মারে বিসেটের। এ সময় তার বয়স ছিল মাত্র ২২ বছর। ১৯৫৭ সালে অস্ট্রেলীয় অধিনায়ক ইয়ান ক্রেগের দায়িত্ব লাভের পূর্ব-পর্যন্ত টেস্ট ক্রিকেটের ইতিহাসের সর্বকনিষ্ঠ অধিনায়কের মর্যাদা পেয়েছিলেন।
উইকেট-রক্ষক ও ব্যাটসম্যানের যৌথ দায়িত্বে থেকে মারে বিসেট ৩৫ ও অপরাজিত ২১ রান তুলেছিলেন। এছাড়াও, একটি ক্যাচ ও একটি স্ট্যাম্পিং করেছিলেন তিনি। সিরিজের দ্বিতীয় টেস্টেও অধিনায়কের দায়িত্বে ছিলেন তিনি। তবে, নতুন শতকে আন্তর্জাতিক ক্রিকেট থেকে দূরে সরে আসলে পরবর্তী ১১ বছর পর্যন্ত অপেক্ষা করতে হয়। নিজস্ব তৃতীয় টেস্টটিই তার সর্বশেষ টেস্ট ছিল।
আইন বিষয়ে অধ্যয়ন করেছেন মারে বিসেট। স্নাতক ডিগ্রী লাভের পর ১৮৯৯ সালে কেপ বারে অন্তর্ভুক্ত হন ও দক্ষিণ আফ্রিকান যুদ্ধে অংশগ্রহণের পূর্বে কেপে আইন চর্চা করেন। যুদ্ধকালীন সেবায় অংশগ্রহণের পর ১৯০১ সালে ইংল্যান্ড সফরে দক্ষিণ আফ্রিকা দলকে নেতৃত্ব দেন। তবে, যুদ্ধকালীন এ সফরকে ঘিরে তুমুল সমালোচনার মুখোমুখি হতে হয়েছে তাকে। এ সফরের মধ্যমণি ছিলেন তিনি। এতে কোন টেস্ট খেলা অন্তর্ভুক্ত ছিল না। তবে, ডার্বিশায়ারের বিপক্ষে তিনি ১৮৪ রান সংগ্রহ করেছিলেন। এটিই তার প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহ ছিল।
দক্ষিণ আফ্রিকায় ফিরে বার থেকে অনুমোদন পেয়ে মারে বিসেট ক্রিকেট খেলা চালিয়ে যান। কেপ টাউনে সফরকারী ইংল্যান্ডের বিপক্ষে সিরিজের পঞ্চম টেস্ট খেলার জন্য পুনরায় তাকে অন্তর্ভুক্ত করা হয়। ঐ টেস্টে উইকেট-রক্ষণের দায়িত্বে ছিলেন ও মাঝারিসারিতে ব্যাটিংয়ে নামেন তিনি। এ খেলার পর অবসর গ্রহণ করেন ও আইন চর্চায় মনোনিবেশ ঘটান।
রাজনৈতিক জীবন
১৯১৪ সালে সাউথ আফ্রিকান পার্টি’র সদস্যরূপে সাউথ পেনিনসুলা এলাকা থেকে প্রতিনিধি সভায় যোগ দেন। ১৯২৪ সালে রাজনীতি থেকে অবসর নেয়ার পূর্ব-পর্যন্ত এ আসনটি তার অধীনে ছিল। সংসদে অবস্থানকালে ১৯২১ সালে প্রাইভেট মেম্বার্স বিল উত্থাপন করেছিলেন। ব্যর্থ হয়ে যাওয়া এ বিলে একজন বিধবাকে আইনের মাধ্যমে মৃত স্বামীর ভাইকে বিয়ে করার কথা উল্লেখ ছিল।
ব্যক্তিগত জীবন
২৪ অক্টোবর, ১৯৩১ তারিখে ৫৫ বছর বয়সে দক্ষিণ রোডেশিয়ার সল্‌স্‌বারিতে মারে বিসেটের দেহাবসান ঘটে। ১৯০৫ সালে গ্ল্যাডিস নাম্নী এক রমণীর পাণিগ্রহণ করেন। মৃত্যুকালে স্ত্রী ও এক পুত্র সন্তান রেখে যান।
মারে বিসেটের ভাই - এডগার বিসেট ও আর্থার বিসেট এবং শ্যালক আর্চিবল্ড ডিফোর্ড দক্ষিণ আফ্রিকায় প্রথম-শ্রেণীর ক্রিকেট খেলেছেন।
কুবাদ তালাবানি
কুবাদ তালাবানি (قوباد تاڵەبانی) (জন্ম ২১ জুলাই ১৯৭৭) একজন ইরাকি কুর্দি রাজনীতিবিদ যিনি ২০১৪ সাল থেকে কুর্দিস্তান অঞ্চলের উপ-প্রধানমন্ত্রী ছিলেন। পূর্বে যুক্তরাষ্ট্রে কুর্দিস্তানের প্রতিনিধি হিসেবে দায়িত্ব পালন কারী কুবাদ ইরাকের সাবেক রাষ্ট্রপতি জালাল তালাবানির দ্বিতীয় পুত্র।
প্রারম্ভিক জীবন
উপ-প্রধানমন্ত্রী তালাবানি ১৯৭৭ সালে জন্মগ্রহণ করেন এবং যুক্তরাজ্যের সারেতে তার মাতামহ ইব্রাহিম আহমেদ, একজন ঔপন্যাসিক, কবি এবং আধুনিক বৌদ্ধিক কুর্দি আন্দোলনের প্রতিষ্ঠাতা এবং গালাওয়েজ আহমেদ (একজন ঔপন্যাসিক) এর সাথে বড় হন। তার পরিবার কয়েক দশক ধরে কুর্দি রাজনীতিতে জড়িত; তার পিতা জালাল তালাবানি ২০০৫ সাল থেকে ২০১৪ সাল পর্যন্ত ইরাক প্রজাতন্ত্রের রাষ্ট্রপতি ছিলেন।
উচ্চ বিদ্যালয় থেকে স্নাতক হওয়ার পর তিনি কারশালটন কলেজে মোটর ভেহিকেল ইঞ্জিনিয়ারিংয়ে ডিপ্লোমা অর্জন করেন এবং পরে লন্ডনের কিংস্টন বিশ্ববিদ্যালয়ে মেকানিক্যাল ইঞ্জিনিয়ারিংয়ে ডিগ্রি লাভ করেন।
রাজনৈতিক জীবন
২০০১ থেকে ২০০৩ সাল পর্যন্ত কুবাদ বারহাম সালেহ-এর বিশেষ সহকারী হিসেবে কাজ করেন। এ সময় ওয়াশিংটন ডি.সি-এ প্যাট্রিয়টিক ইউনিয়ন অফ কুর্দিস্তানের (ইরাকের অন্যতম প্রধান কুর্দি রাজনৈতিক দল) প্রতিনিধি এবং পরে ডেপুটি পিইউকে প্রতিনিধি হিসেবে কাজ করেন। ২০০৩ সালে তিনি এক বছরের জন্য কুর্দিস্তানে ফিরে আসেন এবং জোট বাহিনী এবং কোয়ালিশন প্রভিশনাল অথরিটির পিইউকে-র সিনিয়র ফরেন রিলেশনস অফিসার হিসেবে দায়িত্ব পালন করেন। তিনি ইরাকে পিইউকে এবং মার্কিন সামরিক বাহিনীর মধ্যে যোগাযোগ কর্মকর্তা হিসেবেও কাজ করেছিলেন। সাদ্দাম হোসেনকে উৎখাতের পর প্রথম ইরাকি সংবিধান ট্রানজিশনাল অ্যাডমিনিস্ট্রেটিভ ল (টিএএল) এর খসড়া প্রণয়নে তিনি একজন নেতৃস্থানীয় আলোচক ছিলেন।
এপ্রিল ২০০৪ সালে, কুবাদ মার্কিন যুক্তরাষ্ট্রে ফিরে আসেন, এবং পিইউকে এবং কুর্দিস্তানের প্রতিনিধি হিসেবে নিযুক্ত হন।
ব্যক্তিগত জীবন
তালাবানি জালাল তালাবানি এবং হিরো ইব্রাহিম আহমেদের ছেলে এবং তার স্ত্রী শেরি ক্রাহামের সাথে ইরবিলে থাকেন যার সাথে তিনি ২০০৫ সালে ইতালির ইল ক্যাস্টেলো দেল পালাজিওতে বিয়ে করেছিলেন। এই দম্পতির দুটি সন্তান আছে, আরি এবং লারা।
যুক্তরাষ্ট্রীয় অঞ্চল (মালয়েশিয়া)
মালয়েশিয়ার যুক্তরাষ্ট্রীয় অঞ্চল (Wilayah Persekutuan, জাওই: ولايه ڤرسکوتوان, Federal Territories) মূলত তিনটি অঞ্চল নিয়ে গঠিত। এগুলো হলো: কুয়ালালামপুর, পুত্রজায়া এবং লাবুয়ান। মালয়েশিয়ার যুক্তরাষ্ট্রীয় সরকার এ অঞ্চলগুলো সরাসরি শাসন করে। কুয়ালালামপুর মালয়েশিয়ার জাতীয় রাজধানী, পুত্রজায়া প্রশাসনিক রাজধানী এবং লাবুয়ান একটি আন্তর্জাতিক অর্থনৈতিক কেন্দ্র। কুয়ালালামপুর এবং পুত্রজায়া সেলাঙ্গর রাজ্যের অন্তর্গত। আর লাবুয়ান হল সাবাহ উপকূলের নিকটবর্তী একটি দ্বীপ।
ইতিহাস
যুক্তরাষ্ট্রীয় অঞ্চলগুলো মূলত দুটি রাজ্যের অংশ ছিল: সেলাঙ্গর এবং সাবাহ। কুয়ালালামপুর এবং পুত্রজায়া উভয়েই সেলাঙ্গরের অংশ ছিল। আর লাবুয়ান সাবাহর অংশ ছিল।
সেলাঙ্গর রাজ্যের রাজধানী কুয়ালালামপুর ১৯৪৮ সালে মালয় ফেডারেশনের (পরবর্তীতে মালয়েশিয়ার) জাতীয় রাজধানী হিসেবে স্বীকৃতি পায়। ১৯৫৭ সালে স্বাধীনতার পর থেকে ফেডারেল এবং সেলেঙ্গার রাজ্য শাসক দল ছিল অ্যালায়েন্স (পরে বরিশান ন্যাশনাল)। যাইহোক, ১৯৬৯ সালের নির্বাচনে অ্যালায়েন্স বিরোধী দলের কাছে সেলাঙ্গরের সংখ্যাগরিষ্ঠতা হারায়। এই নির্বাচনের ফলে কুয়ালালামপুরে একটি বড় জাতিগত দাঙ্গা হয়েছিল।
এ ঘটনা থেকে এটি বোঝা যায় যে কুয়ালালামপুর যদি সেলাঙ্গরের অংশ থেকে যায় তবে ফেডারাল এবং সেলাঙ্গর রাজ্য সরকার যখন ভিন্ন দল দ্বারা নিয়ন্ত্রিত হয় তখন তাদের মধ্যে সংঘাত দেখা দিতে পারে। এ সমস্যা সমাধানে কুয়ালালামপুরকে সেলেঙ্গর রাজ্য থেকে আলাদা করে সরাসরি ফেডারেল শাসনের অধীনে নিয়ে আসার পরিকল্পনা করা হয়। সে পরিকল্পনা অনুযায়ী ১৯৭৪ সালের ১ ফেব্রুয়ারি ফেডারেল টেরিটরি অফ কুয়ালালামপুর চুক্তি স্বাক্ষরিত হয়। এর ফলে কুয়ালালামপুর মালয়েশিয়ার প্রথম যুক্তরাষ্ট্রীয় অঞ্চলে পরিণত হয়।
মূল ভূমির সাবাহ উপকূলের নিকটবর্তী সামুদ্রিক দ্বীপ লাবুয়ানকে ফেডারাল সরকার একটি অফশোর আর্থিক কেন্দ্রে পরিণত করার জন্য বেছে নিয়েছিল। লাবুয়ান ১৯৮৪ সালে দ্বিতীয় যুক্তরাষ্ট্রীয় অঞ্চলে পরিণত হয়েছিল।
পুত্রজায়া একটি পরিকল্পিত শহর। কুয়ালালামপুর থেকে ফেডারেল সরকারের কেন্দ্র সরিয়ে নেওয়ার জন্য এ শহরটি নকশা করা হয়। মালয়েশিয়ার তৎকালীন ইয়াং ডি-পার্টুয়ান আগং (রাজা) সুলতান সালাহউদ্দিনকে উক্ত ভূমি ফেডারাল সরকারের কাছে সমর্পণ করতে অনুরোধ করা হয়েছিল। পুত্রজায়া ২০০১ সালের ১ ফেব্রুয়ারি তৃতীয় যুক্তরাষ্ট্রীয় অঞ্চল হিসেবে আত্মপ্রকাশ করে।
সাম্প্রতিক বছরগুলোতে তিনটি যুক্তরাষ্ট্রীয় অঞ্চলের জন্য একটি সাধারণ পরিচয় তৈরির চেষ্টা করা হয়েছে। যুক্তরাষ্ট্রীয় অঞ্চলের একটি একক পতাকা চালু করা হয়েছে যা সবগুলো যুক্তরাষ্ট্রীয় অঞ্চলের প্রতিনিধিত্ব করে। ২০০৬ সালে কেদাহে আয়োজিত সুকমা গেমসে কুয়ালালামপুর, লাবুয়ান এবং পুত্রজায়া সম্মিলিতভাবে যুক্তরাষ্ট্রীয় অঞ্চল নামে অংশ গ্রহণ করে।
পতাকা ও সঙ্গীত
অঞ্চলগুলির সরকারী সঙ্গীত হল "মাজু দান সেজাহতেরা", যার অর্থ "অগ্রগতি এবং সমৃদ্ধি"।
যুক্তরাষ্ট্রীয় অঞ্চলসমূহের একটি একক পতাকা ছাড়াও প্রতিটি ফেডারেল অঞ্চলের নিজস্ব পতাকা রয়েছে।
পলিস্পার্মি
জীববিজ্ঞানে পলিস্পার্মি (polyspermy) বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে যৌন সংঘাতের (sexual conflict; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে লাভবান হওয়াকে জীববিজ্ঞানের ভাষায় বলা হয় যৌন সংঘাত। লাভবান বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।
স্বপনা (১৯৪২-এর চলচ্চিত্র)
স্বপনা একটি বলিউড চলচ্চিত্র। এটি ১৯৪২ সালে মুক্তি পেয়েছিল।
আইরিন খান
থাম্ব|ওয়ার্ল্ড ইকোনমিক ফোরাম ২০০৭ এ আইরিন খান আইরিন জুবাইদা খান (জন্ম ২৪শে ডিসেম্বর, ১৯৫৬, ঢাকা, পূর্ব পাকিস্তান (বর্তমান বাংলাদেশ)) অ্যামনেস্টি ইন্টারন্যাশনাল মানবাধিকার সংস্থার ৭ম মহাসচিব। ২০১০ সনের ১৫ই মে তিনি ঢাকার ইংরেজি দৈনিক দি ডেইলি স্টারে পরামর্শদাতা সম্পাদক হিসেবে যোগদান করেন।
প্রাথমিক জীবন
আইরিন খান পূর্ব পাকিস্তানের একটি বিত্তবান পরিবারে বেড়ে ওঠেন। তিনি পড়াশোনার জন্য ইংল্যান্ডে যান এবং সেখানে ভিক্টোরিয়া ইউনিভার্সিটি অভ ম্যানচেস্টার-এ পড়ালেখা করেন। সেখান থেকে তিনি হার্ভার্ড ল' স্কুল-এ পড়তে মার্কিন যুক্তরাষ্ট্রে গমন করেন। সেখানে তিনি আন্তর্জাতিক আইন এবং মানবাধিকার নিয়ে গবেষণা করেন এবং ১৯৭৮ সালে স্নাতক হন।
মানবাধিকার বিষয়ক কর্মজীবন
আইরিন ১৯৭৭ সালে কনসার্ন ইউনিভার্সাল নামের একটি সংস্থা প্রতিষ্ঠায় সাহায্য করেন। সংস্থাটি চিলড্রেন ইন ক্রসফায়ার নামের আরেকটি রিলিফ সংস্থার সাথে অংশীদারীতে কাজ করত। ১৯৭৯ সালে তিনি ইন্টারন্যাশনাল কমিশন অভ জুরিস্টস-এর অধীনে একজন মানবাধিকার কর্মী হিসেবে ক্যারিয়ার শুরু করেন।
১৯৮০ সালে আইরিন জাতিসংঘে কাজ করতে যান। তিনি জাতিসংঘে র শরণার্থীদের হাই কমিশনার প্রকল্পে ২০ বছর চাকুরি করেন। ১৯৯৫ সালে তিনি সংস্থাটির ভারতীয় চিফ অভ মিশন নিযুক্ত হন।
কসভো সংকটের সময়ে আইরিন ম্যাসিডোনিয়াতে ইউএনএইচসিআর-এর কার্যক্রমে নেতৃত্ব দেন।
অ্যামনেস্টি ইন্টারন্যাশনাল কর্মজীবন
২০০১ সনে আইরিন খান মহাসচিব পদে অ্যামনেস্টি ইন্টারন্যাশনালে যোগ দেন। তিনি প্রথম মহিলা, প্রথম বাংলাদেশী, প্রথম এশীয় এবং প্রথম মুসলিম হিসেবে এই মর্যাদা লাভ করেন। মহাসচিব হিসেবে প্রথম বছরে তিনি সংকটপুর্ণ পরিস্থিতে অ্যামনেস্টি যেভাবে সাড়া দেয় তা সংস্কার করেন এবং নারীদের প্রতি দাঙ্গার বিরুদ্ধে বৈশ্বিক অভিযানের সুচনা করেন।
পুরস্কার
খান একটি ফোর্ড ফাউন্ডেশন ফেলোশিপ, পিলকিংটন ওম্যান অভ দি ইয়ার পুরস্কার (২০০২) এবং সিডনি শান্তি পুরস্কার (২০০৬) লাভ করেছেন। ২০০৭ সালে গেন্ট বিশ্ববিদ্যালয় তাকে একটি প্রাতিষ্ঠানিক সম্মানসূচক ডক্টরেট ডিগ্রী প্রদান করে। ম্যানচেস্টার বিশ্ববিদ্যালয়ের নতুন চ্যান্সেলর নির্বাচনের জন্য যে দুজন ব্যক্তি মনোনিত হন, তার মধ্যে তিনি একজন। তিনি ২০০৯ সনের জুলাইএ স্যালফোর্ড বিশ্ববিদ্যালয়ের উপাচার্য নিযুক্ত হন।
খ্রিস্টীয় বিশ্ব
খ্রিস্টীয় বিশ্ব (Christendom; Χριστιανικός κόσμος; העולם הנוצרי) বা খ্রিস্টীয় জগৎ বলতে ঐতিহাসিকভাবে বোঝায় খ্রিস্টান রাষ্ট্রসমূহ, খ্রিস্টান-সংখ্যাগরিষ্ঠ দেশ এবং যে দেশগুলিতে খ্রিস্টধর্ম প্রাধান্য পায় বা বিরাজ করে।
প্রারম্ভিক রোমান সাম্রাজ্যের সময় ঐতিহাসিক পূর্ব-ভূমধ্যসাগরীয় অঞ্চল (লিভান্ট) থেকে ইউরোপ এবং উত্তর আফ্রিকাতে খ্রিস্টধর্ম ছড়িয়ে পড়ার পর থেকেই খ্রিস্টীয় বিশ্ব পূর্ব-বিদ্যমান গ্রীক পূর্ব এবং লাতিন পশ্চিমে বিভক্ত। ফলস্বরূপ, খ্রিস্টধর্মের বিভিন্ন সংস্করণ তাদের নিজস্ব বিশ্বাস এবং অনুশীলন নিয়ে উত্থিত হয়েছিল, রোম (পশ্চিমা খ্রিস্টধর্ম, যার সম্প্রদায়কে পশ্চিমা বা লাতিন খ্রিস্টীয় বিশ্ব বলা হত) এবং কনস্টান্টিনোপল (পূর্ব খ্রিস্টধর্ম, যার সম্প্রদায়কে পূর্ব খ্রিস্টীয় বিশ্ব বলা হত) ১১শ থেকে ১৩শ শতাব্দীর মাঝে লাতিন খ্রিস্টীয় বিশ্ব পশ্চিমা খ্রিস্টধর্মের কেন্দ্রীয় ভূমিকায় আরোহণ করে। খ্রিস্টীয় বিশ্বের ইতিহাস প্রায় ১৭০০ বছরব্যাপী সুদীর্ঘ এবং এতে বিভিন্ন সামাজিক-রাজনৈতিক বিকাশের পাশাপাশি শিল্পকলা, স্থাপত্য, সাহিত্য, বিজ্ঞান, দর্শন এবং প্রযুক্তিগত অগ্রগতি রয়েছে।
এই পরিভাষাটি দ্বারা সাধারণত মধ্যযুগ এবং আদি আধুনিক কালকে বোঝায় যেখানে খ্রিস্টীয় বিশ্ব এমন একটি ভূ-রাজনৈতিক শক্তির প্রতিনিধিত্ব করেছিল যা পৌত্তলিক এবং বিশেষত মুসলিম বিশ্বের সাথে দ্বান্দ্বিকভাবে অবস্থান করছিল।
আল রহিম মসজিদ
আল রহিম মসজিদটি দুবাই মারিনার একেবারেই দক্ষিণ প্রান্তে। মসজিদটি অক্টোবর ২০০৩ এ উদ্বোধন করা হয়।
ইতিহাস
মসজিদটি আবু দাবির শেখ মনসুর বিন যায়েদ আল নাহিয়ান, সংযুক্ত আরব আমিরাতের উপ প্রধানমন্ত্রী, এর অনুরোধে নির্মাণ করা হয়েছিল। নির্মাণ কাজ সম্পন্ন হতে প্রায় ৩-৪ বছর সময় লেগে যায়। জনসাধারণের জন্য এটি অক্টোবর ২০০৩ এ খোলে দেওয়া হয়।
স্থাপত্যশৈলী
রহিম আল মসজিদ নির্মাণে ইসলামি স্থাপত্যশৈলীর প্রায় সবধরনের মানদন্ড অনুসরণ করা হয়েছে। এটিতে রয়েছে একটি মিনার, একটি সুউচ্চ টাওয়ার যেখান থেকে ইমাম সালাত আদায়ের জন্য আহবান করেন (এখানে মোয়াজ্জেন এর দায়িত্ব ইমাম পালন করে থাকেন)। মসজিদটির একটি মাত্র গম্বুজ ইসলামি স্থাপত্যশৈলীকে রূপায়িত করেছে। মসজিদটি আরো রয়েছে একটি জিয়াদা, দুই প্রাচীর দ্বারা পরিবেষ্টিত একটি বড় উঠান। মসজিদটির সম্মুখভাগ মারিনার দিকে যেখানে একটি জলপ্রপাত রয়েছে। সন্ধ্যা বেলায়, ঐ জলপ্রপাত সাদা ও নীল রঙ্গের আলো দ্বারা আলোকিত করা হয়।
মসজিদটি দুইটি অংশের সমন্বয়ে গঠিত হয়েছে:
প্রথমটি প্রধানত পুরুষদের কক্ষ যেটির প্রবেশদ্বার উঠানের সম্মুখভাগে। একই ব্লকের মেঝে মহিলাদের সালাত আদায়ের জন্য একটি ছোট কক্ষ রয়েছে যার প্রবেশদ্বার বাহিরমুথী।মহিলাদের কক্ষটি একটি অস্বচ্ছ কাচেঁর গ্লাস দ্বারা পরিবেষ্টিত। মহিলাদের অজু করার স্থানসহ গতিবিধিব প্রতি লক্ষ রাখার জন্য একটি হাই-টেক গতি নিরূপক যন্ত্র রয়েছে।
দ্বিতীয় অংশটিতে তিনটি আলাদা কক্ষ রয়েছে। যে অংশটি উঠানের সম্মুখ দিকে অবস্থিত সেখানে সালাতে আদায়ের পূর্বে অজু এবং শৌচকার্য সম্পাদনের জন্য পুরুষদের একটি বড় হল রয়েছে। বাহিরের দিকে একটি কোরান পাঠদান কক্ষ এবং একটি ইসলামি শিক্ষা বিষয়ক পাঠাগার রয়েছে। এই দুইটি কক্ষ শেখ মনসুর বিন যায়েদ আল নাহিয়ার এর পক্ষ থেকে উপটোকন হিসেবে দেওয়া হয়েছে।
অন্যান্য বৈশিষ্ট্য
সহযোগি ইমামের অনুসারে, মসজিদটিতে একসাথে প্রায় ২,০০০ লোক সালাত আদায় করতে পারে।
মসজিদটি বিশেষ করে শুক্রবার সকাল ১১টা থেকে দুপুর ১টার মধ্যে (দুপুরের সালাত যা আরবি ভাষা মেত আদ দুহর এবং যা সাধারণত দুপুর ১২:৩০ এ অনুষ্ঠিত হয়) এবং ইসালিম বিশেষ উৎসব যেমন ঈদের সময় প্রচুর মানুষের সমাগম ঘটে।
সাইফোনোগ্যামি
সাইফোনোগ্যামি (Siphonogamy) বলতে উদ্ভিদবিদ্যায় মূলত উদ্ভিদের একপ্রকার নিষেক প্রক্রিয়াকে বোঝানো হয়, যাতে পরাগরেণু ডিম্বাণুর কাছে পৌঁছানোর জন্য পরাগনালী তৈরী করে পথ সৃষ্টি করে। মূলত ব্যক্তিবীজী ও গুপ্তবীজী উদ্ভিদদের ক্ষেত্রে এই পদ্ধতি লক্ষ্য করা যায়। নিম্নবর্গীয় উদ্ভিদদের ক্ষেত্রে জলকে কাজে লাগিয়ে পুংজননকোশ ডিম্বাণুর কাছে ফ্ল্যাজেলার সাহায্যে সাঁতার কেটে যায়, যা জুইডোগ্যামি নামে পরিচিত।
স্বামীনাথ
স্বামীনাথ একটি বলিউড চলচ্চিত্র। এটি ১৯৪২ সালে মুক্তি পেয়েছিল।
ওয়েন্সডে (টিভি ধারাবাহিক)
ওয়েন্সডে চার্লস অ্যাডামসের অ্যাডামস চরিত্রের উপর ভিত্তি করে একটি আমেরিকান উঠতি বয়সের অতিপ্রাকৃত কমেডি হরর স্ট্রিমিং টেলিভিশন ধারাবাহিক। আলফ্রেড গগ এবং মাইলস মিলার দ্বারা নির্মিত ধারাবাহিকটিতে জেনা অর্টেগা মূল চরিত্রে অভিনয় করেছেন, যার সাথে গোয়েনডোলিন ক্রিস্টি, রিচি লিন্ডহোম, জেমি ম্যাকশেন, হান্টার ডুহান, পার্সি হাইনেস হোয়াইট, এমা মায়ার্স, জয় সানডে, জর্জি ফার্মার, নাওমি জে. ওগাওয়া, এবং মুসা মোস্তফা সহায়ক ভূমিকায় ছিলেন। আটটি পর্বের মধ্যে চারটি টিম বার্টন পরিচালিত, যিনি নির্বাহী প্রযোজক হিসেবেও কাজ করেছেন। এটি ওয়েন্সডে অ্যাডামসকে কেন্দ্র করে নির্মিত, যিনি তার নতুন স্কুলে একটি দানব রহস্য সমাধান করার চেষ্টা করেন।
বার্টনের সাথে এর আগে ১৯৯১ সালের চলচ্চিত্রটি পরিচালনা করার জন্য যোগাযোগ করা হয়েছিল এবং একটি বাতিল হওয়া স্টপ-মোশন অ্যানিমেটেড চলচ্চিত্র দ্য অ্যাডামস ফ্যামিলির সাথে জড়িত ছিলেন। ২০২০ সালের অক্টোবরে, তিনি একটি টেলিভিশন ধারাবাহিক পরিচালনা করেছেন বলে জানা যায়, যা পরে নেটফ্লিক্স কর্তৃক একটি ধারাবাহিকে রূপান্তর করা হয়। চরিত্রটির লাতিন ঐতিহ্যের প্রতিনিধিত্ব করার অংশে অর্টেগা অভিনয় করেছেন। ১৯১১ সালের চলচ্চিত্র এবং এর ১৯৯৩ সালের সিক্যুয়েলে মূল চরিত্রে অভিনয় করা রিকিকে বার্টন একটি সহায়ক ভূমিকায় ধারাবাহিকে যোগ দিতে বলেন। রোমানিয়ায় ২০২১ সালের সেপ্টেম্বর থেকে ২০২২ সালের মার্চের মধ্যে এর চিত্রগ্রহণ হয়েছিল।
ওয়েন্সডে ১৬ নভেম্বর, ২০২২-এ প্রিমিয়ার হয় এবং ২৩ নভেম্বর নেটফ্লিক্সে প্রকাশিত হয় মূলত সমালোচকদের কাছ থেকে ইতিবাচক পর্যালোচনার জন্য, যারা ওর্তেগার পারফরম্যান্সের প্রশংসা করেছিলেন। মুক্তির তিন সপ্তাহের মধ্যে, এটি দ্বিতীয় সর্বোচ্চ দেখা ইংরেজি ভাষার নেটফ্লিক্স সিরিজে পরিণত হয়। এটি দুটি গোল্ডেন গ্লোব মনোনয়ন পেয়েছে: শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার এবং সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার। ২০২৩ সালের জানুয়ারিতে, সিরিজটির দ্বিতীয় সিজনের জন্য পুনর্নবীকরণ করা হয়।
পূর্ব ঘটনা
ছেলেদের ওয়াটার পোলো দল তার ভাই পাগসলে অ্যাডামসকে উত্যক্ত করার প্রতিশোধ হিসেবে স্কুলের পুলে জীবন্ত পিরানহা ছেড়ে দেওয়ার পর বুধবার অ্যাডামসকে তার স্কুল থেকে বহিষ্কার করা হয়। ফলস্বরূপ, তার বাবা-মা গোমেজ অ্যাডামস এবং মর্টিসিয়া অ্যাডামস তাকে তাদের নিজেদের বাল্যকালের হাইস্কুল আলমা মাটার নেভারমোর একাডেমিতে ভর্তি করে দেন। স্কুলটি ছিল ভার্মন্টের জেরিকো শহরে মন্সট্রাস আউটকাস্টদের জন্য একটি বেসরকারি স্কুল। ওয়েন্সডের ঠাণ্ডা, আবেগহীন ব্যক্তিত্ব এবং তার বিদ্বেষপূর্ণ প্রকৃতি তার স্কুলের সহপাঠীদের সাথে তার ভালো সম্পর্ক স্থাপনকে কঠিন করে তোলে এবং তা স্কুলের অধ্যক্ষ লরিসা ওয়েমসের কাছে বিরক্তিকর হয়ে দাঁড়ায়। যাইহোক, তিনি আবিষ্কার করেন যে তিনি তার মায়ের মানসিক ক্ষমতা উত্তরাধিকার সূত্রে পেয়েছেন যা তাকে একটি স্থানীয় হত্যাকাণ্ডের রহস্য উদঘাটনের পথে চালিত করে।
মুক্তি
ওয়েন্সডের প্রথম টিজার ট্রেলার ১৭ আগস্ট, ২০২২-এ প্রকাশিত হয়, এরপরে ৯ অক্টোবর এর সম্পূর্ণ ট্রেলার এবং ৮ নভেম্বর সিরিজের উদ্বোধনী সিকুয়েন্স উন্মোচন করা হয়। লস অ্যাঞ্জেলেসের হলিউড লিজিয়ন থিয়েটারে ১৬ নভেম্বর, ২০২২-এ ওয়েন্সডের প্রিমিয়ার হয়। এর আটটি পর্ব ২৩ নভেম্বর, ২০২২-এ নেটফ্লিক্সে এটি প্রকাশিত হয়। ২০২২ সালের ডিসেম্বরে, নেটফ্লিক্স তাদের টুইটার অ্যাকাউন্টে একটি প্রচারমূলক ভিডিও প্রকাশ করে যাতে দেখানো হয় যাতে সিরিজের চরিত্র থিং নামের একটি সংবেদনশীল বিচ্ছিন্ন হাতটি নিউ ইয়র্ক সিটির রাস্তায় ঘুরে বেড়াচ্ছে এবং পথচারীদের প্রতিক্রিয়া গ্রহণ করছে।
জনপ্রিয় সংস্কৃতিতে
ওয়েন্সডে রিলিজ হওয়ার পর, ওয়েন্সডে অ্যাডামসের এই সিরিজের নাচ এবং লেডি গাগার গান " ব্লাডি মেরি " এর ভক্তদের বিনোদন ভিডিও শেয়ারিং সার্ভিস টিকটক -এ ভাইরাল হয়েছে। এমনকি কিম কার্দাশিয়ান, অ্যামেলিয়া ডিমোল্ডেনবার্গ, মেরিনা ডায়ম্যান্ডিস এবং গাগা নিজেরাও এই ট্রেন্ডে অংশ নেন। এর ফলে মার্কিন যুক্তরাষ্ট্রে স্পটিফাই এবং অন-ডিমান্ড স্ট্রমে প্ল্যাটফর্মে গানটির জনপ্রিয়তা ব্যাপক বৃদ্ধি ঘটে। সিরিজটি প্রকাশের পর সপ্তাহে ৪১৫ শতাংশ পর্যন্ত বৃদ্ধি পায়। রুশ ফিগার স্কেটার কামিলা ভ্যালিভা ২০২২ সালের ডিসেম্বরে একটি প্রতিযোগিতার সময় নাচটি পুনরায় তৈরি করেন। সেই একই মাসের শুরুতে, বর্ন দিস ওয়ে অ্যালবামে মুক্তি পাওয়ার ১১ বছর পর "ব্লাডি মেরি" গানকে ফ্রেঞ্চ রেডিওতে একক হিসেবে পাঠানো হয়। সিরিজের চতুর্থ পর্বে মূল নাচের দৃশ্যের সময় বাজানো ক্র্যাম্পসের ১৯৮১ সালের গান "গু গুও মুক"ও ব্যাপক জনপ্রিয়তা পায়। বিলবোর্ডের মতে, মার্কিন যুক্তরাষ্ট্রে গানটির অন-ডিমান্ড স্ট্রীম ২,৫০০ থেকে বেড়ে ১৩৪,০০০-এরও বেশি হয়েছে, এবং সিরিজটি প্রকাশের পর থেকে স্পটিফাই স্ট্রীম ৯,৫০০ শতাংশ বৃদ্ধি পেয়েছে। দ্য গার্ডিয়ানের জেনেল জারা বলেছেন যে ভাইরাল নাচের ট্রেন্ড জেন জির জন্য এককভাবে গথিক উপসংস্কৃতিকে পুনরুজ্জীবিত করতে পারে"।
তাপগতিবিদ্যার তৃতীয় সূত্র
তাপগতিবিদ্যার তৃতীয় সূত্র তাপগতিক ভারসাম্যে বদ্ধ ব্যবস্থার বৈশিষ্ট্য নিম্নরূপে বিবৃত করে:
তাপমাত্রা যখন পরম শূন্যের নিকটবর্তী হয়, তখন ব্যবস্থার বিশৃঙ্খলা মাত্রা ধ্রুব মানের নিকটবর্তী হয়।
এক্ষেত্রে বদ্ধ ব্যবস্থায় কোনোরকম পরামিতিক মানদণ্ডের (যেমন- চাপ কিংবা চৌম্বকক্ষেত্র) উপর ধ্রুব মান নির্ভর করে না। পরম শূন্য তাপমাত্রায় ব্যবস্থাটিতে অবশ্যই কিছু পরিমাণ শক্তি থাকতে হবে। বিশৃঙ্খলা মাত্রা মাইক্রোদশার সঙ্গে গভীরভাবে সম্পর্কিত। সাধারণত এ দশাকে ন্যূনতম শক্তিসম্পন্ন  অনন্য দশা হিসেবে বর্ণনা করা হয়েছে। এক্ষেত্রে, পরম শূন্য তাপমাত্রায় বিশৃঙ্খলা মাত্রা শূন্য। ব্যবস্থাটি যদি কোনো সুসংবদ্ধ নিয়ম মেনে না চলে, সেক্ষেত্রে অতি কম তাপমাত্রার প্রভাবে সসীম বিশৃঙ্খলা মাত্রা বিরাজ করবে। দুইটি কারণে এরূপ হতে পারে - প্রথমত, অ-ন্যূন শক্তি ব্যবস্থাটির উপর ক্রিয়া করে; অথবা "ন্যূনতম শক্তি দশা" অনন্য নয়। এক্ষেত্রে ধ্রুব মানটিকে বলা হয়  "উদ্বৃত্ত বিশৃঙ্খলা মাত্রা"(Residual entropy)। বিশৃঙ্খলা মাত্রা হলো মূলত বিভিন্ন প্রকার অণু, পরমাণু কিংবা অন্যান্য কণিকার অবস্থা প্রকাশকারী ফাংশন। সুনির্দিষ্ট ও নিম্ন তাপমাত্রার ক্ষেত্রে নার্নস্ট-সাইমনের প্রদত্ত তাপগতিবিদ্যার তৃতীয় সূত্রের অনুসিদ্ধান্ত নিম্নরূপ:
কোনো ঘনীভূত দশায় বিশৃঙ্খলা মাত্রার পরিবর্তন সমোষ্ণ প্রক্রিয়ায় শূন্য হয়,যদি তাপমাত্রা শূন্য কেলভিনের নিকটবর্তী হয়।
এখানে তাঁরা ঘনীভূত ব্যবস্থা বলতে তরল অথবা কঠিনকে বুঝাচ্ছেন। নার্নস্ট পরবর্তীতে আরো বলেন,
"একটি নির্দিষ্ট ব্যবস্থার বিশৃঙ্খলা মাত্রা সসীমসংখ্যক প্রক্রিয়া সম্পাদনের মাধ্যমে কখনো পরম শূন্যে উন্নীত করা যায় না। "
দুইটি তাপগতিক ব্যবস্থার সম্মিলনে যদি বিচ্ছিন্ন ব্যবস্থার সৃষ্টি হয়, তাহলে এদের মধ্যে বিনিময়কৃত শক্তির মান একটি নির্দিষ্ট পরিসরে সীমাবদ্ধ থাকে।
ইতিহাস
রসায়নবিদ ভাল্টার নার্নস্ট ১৯০৬-১৯১২ সালে "তাপগতিবিদ্যার তৃতীয় সূত্র" উন্নয়নে উল্লেখযোগ্য ভূমিকা পালন করেন। তাই একে অনেক সময় নার্নস্টের উপপাদ্য বা নার্নস্টের স্বীকার্য বলা হয়। তাপগতিবিদ্যার তৃতীয় সূত্র অনুযায়ী, পরম শূন্য তাপমাত্রায় কোনো ব্যবস্থার বিশৃঙ্খলা মাত্রা একটি সুসংজ্ঞায়িত ধ্রুবক। যেহেতু সবচেয়ে নিম্নশক্তির দশায় (গ্রাউন্ড স্টেট) তাপমাত্রা শূন্য হয়, তাই ঐ অবস্থার সমশক্তি-বৈশিষ্ট্য বা ডিজেনারেসি পরিমাপের মাধ্যমে  বিশৃঙ্খলা মাত্রা নির্ণয় করা সম্ভব হয়।
১৯২৩ খ্রিস্টাব্দে গিলবার্ট এন লুইস ও মার্লে র‍্যান্ডাল বলেন,
যদি নিখুঁত স্ফটিকীভূত দশায় ও পরম শূন্য তাপমাত্রায় পদার্থ গঠনকারী প্রতিটি উপাদানের বিশৃঙ্খলা মাত্রা শূন্য হয়, তাহলে পদার্থের বিশৃঙ্খলা মাত্রার মান "সসীম ধনাত্মক" হবে। কিন্তু পরম শূন্য তাপমাত্রায় পদার্থের বিশৃঙ্খলা মাত্রা সসীম ধনাত্মক না হয়ে শূন্য হতে পারে ;তবে সেক্ষেত্রে নিখুঁত স্ফটিকীভূত পদার্থের বিশৃঙ্খলা মাত্রা যেকোনো ক্ষেত্রে অবশ্যই শূন্য হয়।"
অর্থাৎ, শুধু যে ΔS এর মান শূন্য কেলভিন হবে, তা নয়, তদুপরি S এর মানও শূন্য হবে- তবে এক্ষেত্রে লক্ষ্য রাখা বাঞ্ছনীয়, স্ফটিকটির সবচেয়ে নিম্নশক্তির দশা বা গ্রাউন্ড স্টেট বিরাজ করছে এবং ঐ দশার গঠন এক রকম। কিছু কিছু স্ফটিকের গঠন নিখুঁত না হয়ে ত্রুটিযুক্ত হয়। ত্রুটিযুক্ত স্ফটিকের ক্ষেত্রে উদ্বৃত্ত বিশৃঙ্খলা মাত্রা সৃষ্টি হয়। তবে নিম্নশক্তির দশায় উত্তরণের জন্য গতির বাধা দূরীভূত করতে পারলে উদ্বৃত্ত বিশৃঙ্খলা মাত্রাও দূর হয়ে যায়।
গোবি মরুভূমি
thumb|The part of Gobi Desert in the [[Inner Mongolia Autonomous Region of China]] thumb|[[Bactrian camels by the sand dunes of Khongoryn Els, Gurvansaikhan NP, Mongolia.]] গোবি মরুভূমি (চৈনিক ভাষা: 戈壁(沙漠) Gēbì (Shāmò); মঙ্গোলীয় ভাষা: Говь, Govi or Gov',) এশিয়া মহাদেশের সবচেয়ে বড় মরুভূমি যা চীন এবং মঙ্গোলিয়ার দক্ষিণাংশ জুড়ে রয়েছে। ১,৫০০ কি.মি. জুড়ে বিস্তৃৃত। এটি বিশ্বের তৃতীয় বৃহত্তম মরুভূমি। এর আয়তন ১২ লক্ষ ৯৫ হাজার বর্গ কি.মি।
নেলিস পিমেন্টেল
নেলিস রোসিও পিমেন্টেল ক্যাম্পাসানো (জন্ম ২৭ এপ্রিল, ১৯৯৭) একজন পুয়ের্তো রিকান মডেল এবং সৌন্দর্যের রানী, যিনি মিস আর্থ ২০১৯ এর মুকুট পান। তিনি প্রথম পুয়ের্তো রিকান এবং ক্যারিবীয় নারী যিনি মিস আর্থ জিতেন।
স্বদেশ সেবা
স্বদেশ সেবা একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
বাহরাইনে নারী
বাহরাইনের নারীরা তাদের জীবনের প্রতিটি ক্ষেত্রে বৈষম্যের শিকার হয় এবং বাহরাইনের আইন ও সাধারণভাবে বাহরাইনি সমাজ উভয়ের দ্বারাই তাদের ব্যক্তিগত স্বাধীনতা কঠোরভাবে সীমিত। বাহরাইনের মাত্র এক-চতুর্থাংশ নারী পরিবারের বাইরে চাকরি করেন। প্রতি বছর ১ ডিসেম্বর বাহরাইনি নারী দিবস পালিত হয়।
ঐতিহ্যবাহী পোশাক
থাম্ব| হিজাব পরিহিত [[বাহরাইন|বাহরাইনি নারীরা]] ডান|থাম্ব| কালো পোশাক পরিহিত চার বাহরাইনি নারী, পেছন থেকে দেখা যাচ্ছে তারা পাথরের গেটের দিকে হাঁটছেন। বাহরাইনের নারীদের ঐতিহ্যবাহী পোশাকের মধ্যে রয়েছে জেলাবিয়া, এটি একটি দীর্ঘ ও ঢিলঢেলা পোশাক, যা বাড়ির ভেতরে পরার জন্য পছন্দসই পোশাকশৈলীগুলির মধ্যে একটি। বাহরাইনের নারীরা মুহতাশিমা অনুশীলন করতে পারে (আংশিকভাবে চুল ঢেকে রাখতে পারে) অথবা মুহাজিবা করতে পারে (সম্পূর্ণরূপে চুল ঢেকে রাখতে পারে)।
সমাজে ভূমিকা
অতীতে, যেমন ১৯৬০-এর দশকে, বাহরাইনের নারীদের ভূমিকা তাদের স্বামীদের ভূমিকা বা কাজের উপর নির্ভর করত। জেলেদের সঙ্গে বিয়ে করা নারীরা মাছ পরিষ্কারকারী এবং মাছ বিক্রেতা হিসাবে তাদের স্বামীকে তাদের ব্যবসায়ে সহায়তা করবে বলে আশা করা হত। একইভাবে কৃষকদের সঙ্গে বিয়ে করা বিবাহিত নারীরা কৃষিকাজে সাহায্যকারী এবং উৎপাদন বিপণনকারী হিসাবে কাজ করবে বলে আশা করা হত। শহর ও নগরে, নারীদেরকে প্রথাগতভাবে বাড়ির কাজ এবং শিশুদের যত্ন নেওয়ার জন্য নিযুক্ত করা হয়েছিল। বাহরাইনের ধনী নারীরা, সাধারণভাবে, তাদের জন্য তাদের দৈনন্দিন কাজ সম্পাদন করার জন্য চাকর-চাকরাণী নিয়োগ করতেন। উপরন্তু, বাহরাইনের নারীরা ঐতিহ্যগত বয়ন সূচিকর্মে তাদের দক্ষতার জন্য বিখ্যাত। বাহরাইনের নারীদের এই প্রতিভা বাহরাইনের সংস্কৃতি ও ঐতিহ্যের প্রতিফলন।
গত ত্রিশ বছরে, বাহরাইনের নারীরা সমাজে প্রচলিত নারী ভূমিকা থেকে বিচ্যুত হওয়ার সুযোগ পেয়েছে। তারা তাদের ভূমিকা সম্প্রসারিত করতে এবং শিক্ষা, চিকিৎসা, নার্সিং অনুশীলন ‌ও অন্যান্য স্বাস্থ্য-সম্পর্কিত চাকরি, অর্থায়ন, কেরানির চাকরি, হালকা উৎপাদন, ব্যাংকিং পেশা এবং পশুচিকিৎসা বিজ্ঞানের ক্ষেত্রে কর্মজীবন অর্জন করতে সক্ষম হয়েছিল।
প্রকৃতপক্ষে, বাহরাইন প্রথম জিসিসি দেশ যেখানে উচ্চতর সরকারী পদক্রম এবং দায়িত্বগুলিতে নারীরা রয়েছে, যারা মন্ত্রী এবং রাষ্ট্রদূতের মতো পদে সরকারের প্রতিনিধিত্ব করে।
রোল মডেল
শিক্ষার গুরুত্ব এবং ফ্যাশন প্রবণতা সম্পর্কে সম্পর্কে বাহরাইনের নারীদের দৃষ্টিভঙ্গির উপর নিউ জার্সির ব্রান্সউইকের আমেরিকান মিশনারি দলের একটি প্রভাব ছিল যারা ১৮৯০-এর দশকের শেষের দিকে বাহরাইনে এসেছিলেন, সেইসাথে মিশর ও লেবানন থেকে আসা প্রাথমিক প্রবাসী নারী শিক্ষকরাও এক্ষেত্রে অনুপ্রেরণা যুগিয়েছে। বাহরাইনের নারীদের জন্য প্রথম ধর্মনিরপেক্ষ স্কুল আল-খাদিজা আল-কুবরা ১৯২৮ সালে প্রতিষ্ঠিত হয়।
শিক্ষা
ফারুক আমিনের মতে, ১৯২৮ সালে বাহরাইন ছিল প্রথম উপসাগরীয় দেশ যেখানে নারীদের জন্য শিক্ষা লাভের সুযোগ ছিল।
এছাড়াও বাহরাইন হল প্রথম উপসাগরীয় রাষ্ট্র যেখানে ১৯৬৫ সালে নারীদের জন্য সামাজিক সংগঠন ছিল। ২০০৫ সালে, রয়েল ইউনিভার্সিটি ফর উইমেন (আরইউডাব্লিউ) ছিল বাহরাইনের প্রথম বেসরকারী আন্তর্জাতিক বিশ্ববিদ্যালয় যা দেশের নারীদেরকে শিক্ষিত করার জন্য নিবেদিত ছিল।
২০১৯ ম্যান বুকার পুরস্কার
২০১৯ কল্পনার জন্য ম্যান বুকার পুরস্কার ঘোষণা করা হয় ২০১৯ সালের ১৪ই অক্টোবর। ১৩ টি বইয়ের ম্যান বুকার দীর্ঘ তালিকা ঘোষণা করা হয় ২৩ জুলাই, এবং তা আরও সংকুচিত করে ৩রা সেপ্টেম্বরে ৬টি বইয়ের সংক্ষিপ্ত তালিকা তৈরী করা হয়। পুরস্কারটি দ্য টেস্টামেন্টসের জন্য মার্গারেট অ্যাটউড এবং গার্ল, উইমেন, আদারের জন্য বার্নারডাইন ইভারিস্টোকে যৌথভাবে প্রদান করা হয়। যৌথভাবে পুরস্কার প্রদানকে নিষিদ্ধ করে নিয়ম করার পরও ১৯৯২ সালের পর এটিই প্রথম, যেখানে দুইজন বিজেতাকে যৌথভাবে পুরস্কৃত করা হয়।
ডেনিস কম্পটন
ডেনিস চার্লস স্কট কম্পটন, সিবিই (Denis Compton; জন্ম: ২৩ মে, ১৯১৮ - মৃত্যু: ২৩ এপ্রিল, ১৯৯৭) মিডলসেক্সের হেন্ডনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষ হয়ে ৭৮ টেস্ট খেলেছেন। ঘরোয়া কাউন্টি ক্রিকেটে পুরোটা সময় মিডলসেক্সে ব্যয় করেছেন ডেনিস কম্পটন। দলে তিনি ডানহাতে ব্যাটিং ও বামহাতে স্লো লেফট-আর্ম চায়নাম্যান বোলিং করতেন। কম্পটনকে ইংল্যান্ডের সর্বাপেক্ষা উজ্জ্বল ব্যাটসম্যানের মর্যাদা দেয়া হয়েছে। পাশাপাশি তিনি আর্সেনাল ফুটবল ক্লাবের হয়ে ফুটবল খেলতেন।